*****

ΚΑΝΟΝΙΣΜΟΣ (ΕΟΚ) αριθ. 2471/86 ΤΗΣ ΕΠΙΤΡΟΠΗΣ

της 31ης Ιουλίου 1986

για μερική αναστολή των δασμών κατά την εισαγωγή κατεψυγμένων μπιζελιών στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,

Εκτιμώντας:

ότι η Ισπανία ζήτησε μερική αναστολή των δασμών, στο πλαίσιο της ετήσιας δασμολογικής ποσόστωσης 8 000 τόνων για κατεψυγμένα μπιζέλια που προέρχονται από την Κοινότητα, με τη σύνθεσή της στις 31 Δεκεμβρίου 1985·

ότι θα πρέπει να εξασφαλισθεί η δίκαιη κατανομή της δασμολογικής ποσόστωσης μέσα στα κράτη μέλη· ότι για το σκοπό αυτό, η κατανομή πρέπει να βασίζεται σε στατιστικά στοιχεία που αφορούν τις εξαγωγές των τριών τελευταίων ετών·

ότι, προκειμένου να ληφθεί υπόψη η εξέλιξη των εξαγωγών των εν λόγω προϊόντων, το σύνολο της ποσόστωσης πρέπει να διαιρεθεί σε δύο τμήματα, από τα οποία το πρώτο κατανέμεται μεταξύ των κρατών μελών τα οποία κατά παράδοση εξάγουν στην Ισπανία, και το δεύτερο αποτελεί απόθεμα που προορίζεται να καλύψει τις ανάγκες σε προϊόντα από κράτη μέλη τα οποία δεν έχουν παραδοσιακές εξαγωγές ή έχουν εξαντλήσει το αρχικό τους μερίδιο ·

ότι, αν σε συγκεκριμένη ημερομηνία της περιόδου ποσοστώσεως, σημαντικό μέρος της ποσότητας που έχει κατανεμηθεί σε ένα κράτος μέλος παραμένει αχρησιμοποίητο είναι απαραίτητο να επιστρέφεται η ποσότητα αυτή στο απόθεμα έτσι ώστε να μη μένει αχρησιμοποίητο μέρος της δασμολογικής αυτής ποσόστωσης·

ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την Οικονομική Ένωση Benelux, κάθε ενέργεια σχετικά με τη διαχείριση των μεριδίων που έχουν χορηγηθεί σ' αυτή την οικονομική ένωση μπορεί να διεξάγεται από ένα από τα μέλη της·

ότι, για λόγους διοικητικού χαρακτήρα, ο παρών κανονισμός δεν πρέπει να αρχίσει να ισχύει πριν από την 1η Σεπτεμβρίου 1986· ότι, εντούτοις, η αναστολή των δασμών πρέπει να εφαρμόζεται από την ημερομηνία της πρώτης μείωσης των δασμών σύμφωνα με το άρθρο 75 παράγραφος 1 της πράξης προσχώρησης·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά την εισαγωγή στην Ισπανία κατεψυγμένων μπιζελιών που κατάγονται από την Κοινότητα με τη σύνθεσή της στις 31 Δεκεμβρίου 1985 και υπάγονται στη διάκριση 07.02 Β του κοινού δασμολογίου, ο δασμός αναστέλλεται σε 4,5 % εντός των ορίων δασμολογικής ποσόστωσης 8 000 τόνων.

2. Η πρώτη δασμολογική ποσόστωση ανοίγεται από την 1η Μαρτίου έως τις 31 Δεκεμβρίου 1986. Οι ακόλουθες δασμολογικές ποσοστώσεις θα ανοιχθούν για τα ημερολογιακά έτη 1987, 1988, 1989 και 1990.

Άρθρο 2

1. Ένα πρώτο τμήμα της δασμολογικής ποσόστωσης 7 500 τόνων που αναφέρεται στο άρθρο 1 παράγραφος 1, κατανέμεται κάθε έτος ανάμεσα στα κράτη μέλη που κατά παράδοση εξάγουν το εν λόγω προϊόν στην Ισπανία· τα μερίδια τα οποία, με την επιφύλαξη του άρθρου 3, ισχύουν μέχρι τις 31 Δεκεμβρίου κάθε έτους, ανέρχονται στις ακόλουθες ποσότητες:

1.2 // // // Κράτος μέλος αναχώρησης

// Ποσότητα σε τόνους

// // // Benelux // 97 // Δανία // 599 // Γαλλία // 169 // Ιταλία // 98 // Ηνωμένο Βασίλειο // 6 537 // //

2. Το δεύτερο τμήμα, το οποίο ανέρχεται σε 500 τόνους, αποτελεί το απόθεμα.

3. Η κατανομή που προβλέπεται στην παράγραφο 1 μπορεί, μετά από αίτηση κράτους μέλους που υποβάλλεται στην Επιτροπή το αργότερο την 1η Οκτωβρίου, να τροποποιηθεί για το επόμενο ή τα επόμενα ημερολογιακά έτη.

Άρθρο 3

1. Αν κανένα μερίδιο της δασμολογικής ποσόστωσης δεν έχει χορηγηθεί σε προϊόντα συγκεκριμένου κράτους μέλους ή αν ένα κράτος μέλος έχει χρησιμοποιήσει το αρχικό του μερίδιο, όπως ορίζεται στο άρθρο 2 παράγραφος 1, τότε οι αιτήσεις των εισαγωγέων ικανοποιούνται μέχρις ότου κατανεμηθεί η συνολική ποσότητα του αποθέματος που μπορεί να αυξηθεί σε περίπτωση που εφαρμόζονται οι διατάξεις της παραγράφου 2. Η κατανομή γίνεται χωρίς να προτιμούνται προϊόντα από ένα συγκεκριμένο κράτος μέλος. 2. Αν την 1η Οκτωβρίου κάθε έτους, ποσότητα κατώτερη από το 80 % της δασμολογικής ποσόστωσης, που έχει σύμφωνα με το άρθρο 2 παράγραφος 1, έχει χρησιμοποιηθεί όσον αφορά προϊόντα συγκεκριμένου κράτους μέλους, οι ισπανικές αρχές επιστρέφουν τα αχρησιμοποίητα τμήματα του αρχικού τους μεριδίου που υπερβαίνουν το 20 % της αρχικής ποσότητας στο απόθεμα που αναφέρεται στο άρθρο 2 παράγραφος 2.

Άρθρο 4

Ο παρών κανονισμός αρχίζει να ισχύει την 1η Σεπτεμβρίου 1986.

Εφαρμόζεται από την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1986.

Για την Επιτροπή

Frans ANDRIESSEN

Αντιπρόεδρος